procesaur/Wiki.mk huggingface dataset:
3 јули (родени)

1421, Џовани ди Козимо де Медичи — италијански банкар.
1423, Луј XI — француски крал.
1883, Франц Кафка — чешки писател.
1894, Зинаида Рајх — руска и советска глумица, сопруга на Сергеј Есенин и на Всеволд Меерхолд.
1900, Алесандро Блазети — италијански филмски режисер.
1902, Виторио де Сика — италијански филмски режисер и глумец.
1927, Кен Расел — англиски филмски режисер.
1934, Славка Арсова — македонски поет и писател за деца.
1935, Харисон Шмит — американски космонаут.
1939, Љубивое Ршумовиќ — српски поет.
1942, Најдо Георгиевски — македонски поет.
1948, Вади Садех — либанско-австралиски поет.
1949, Емилија Масларова — бугарски политичар.
1949, Костадинка Велковска — хрватска глумица.
1953, Драган Великиќ — српски писател.
1960, Винс Кларк — англиски електро-поп музичар.
1961, Чедомир Јаневски — македонски фудбалер и тренер.
1962, Том Круз — американски глумец.
1968, Рамуш Харадинај — поранешен водач на ОВК и премиер на Косово.
1971, Џулијан Асанж — австралиски новинар и интернетски активист.
1980, Тарас Данко — украински борач.
1984, Николас Роуш — ирски велосипедист.
1987, Себастијан Фетел — германски возач на Формула 1.
1990, Фабио Ару — италијански велосипедист.
1991, Анастасија Пављученкова — руска тенисерка.
1996, Филип Кузмановски — македонски ракометар.
12 јули (родени)

100 п.н.е., Гај Јулиј Цезар — римски војсководец, политичар и писател.
1828, Николај Чернишевски — руски револуционер, филозоф и социјалист.
1884, Амедео Модиљани — италијански сликар.
1892, Бруно Шулц — полски писател.
1904, Пабло Неруда — чилеански поет и комунист, добитник на Нобеловата награда и венценосец на Струшките вечери на поезијата.
1937, Бил Козби — американски комичар.
1948, Душан Ковачевиќ — српски драмски писател.
1949, Павел Лунгин — руски филмски режисер.
1952, Ирина Бокова — бугарска политичарка.
1961, Џон Стеб — американски хард-кор музичар.
1962, Хулио Сесар Чавес — мексикански боксер.
1967, Џон Петручи — американски рок-музичар, гитарист на прогресивен метал групата Dream Theater.
1967, Катерина Блажевска — македонски новинар.
1973, Билјана Раева — бугарски политичар.
1973, Кристијан Вјери — италијански фудбалер.
1982, Антонио Касано — италијански фудбалер.
1995, Лук Шо — англиски фудбалер.
1996, Муса Дембеле — француски фудбалер.
2000, Винисиус Јуниор — бразилски фудбалер.
2003, Оскар Боб — норвешки фудбалер.
15 јули (родени)

1606, Рембрант ван Рајн — холандски сликар.
1910, Александар Тирнаниќ — српски и југословенски фудбалер и тренер.
1919, Ајрис Мердок — ирско-британска писателка.
1923, Трајче Попов — македонски режисер.
1930, Жак Дерида — француски филозоф.
1932, Вили Кобс — американски блуз-музичар.
1933, Џулијан Брим — англиски класичен гитарист и лејтист.
1946, Линда Ронстад — американска пејачка.
1952, Џони Тандерс — американски рок-музичар.
1953, Жан-Бертран Аристид — претседател на Хаити.
1953, Неда Арнериќ — српска и југословенска глумица.
1954, Марио Кемпес — аргентински фудбалер.
1956, Џо Сатријани — американски рок-гитарист.
1956, Ијан Кертис — англиски рок-музичар, член на групата Џој дивижн.
1961, Дамир Мартиновиќ — југословенски и хрватски рок-музичар, член на групите Термити и Лет 3.
1963, Игор Џамбазов — македонски глумец, водител, музичар и писател.
1981, Себастјен Роселер — белгиски велосипедист.
1981, Давиде Маса — италијански фудбалски судија.
1985, Грацијано Пеле — италијански фудбалер.
1985, Бурак Јилмаз — турски фудбалер.
1989, Диего Улиси — италијански велосипедист.
1989, Ентони Рандолф — американско-словенечки кошаркар.
1990, Демиен Лилард — американски кошаркар.
1991, Данило — бразилски фудбалер.
1992, Тобијас Херис — американски кошаркар.
21 јули (родени)

1476, Ана Сфорца — ќерка на Галеацо Марија Сфорца.
1816, Паул Јулиус фон Ројтер — основач на британската новинскa агенцијa ''Ројтерс''.
1893, Ханс Фалада — германски писател.
1899, Ернест Хемингвеј — американски писател, добитник на Нобеловата награда за литература во 1954 година.
1911, Маршал Меклуан — канадски писател.
1926, Карел Рајс — чешко-британски режисер.
1948, Кет Стивенс — британски пејач и музичар.
1951, Робин Вилијамс — американски глумец.
1953, Радослав Петковиќ — српски писател.
1955, Бела Тар — унгарски филмски режисер.
1957, Тихомир Арсиќ — српски глумец.
1960, Љубо Радановиќ — црногорски и југословенски фудбалер.
1964, Јенс Вајслог — германски ски-скокач.
1969, Изабел Верт — германска јавачка и дресерка на коњи.
1984, Драган Гаиќ — словенечки ракометар.
2000, Ерлинг Браут Холанд — норвешки фудбалер.
11 јули (родени)

1274, Роберт Брус — крал на Шкотска.
1767, Џон Квинси Адамс — претседател на САД.
1844, Петар I Караѓорѓевиќ — крал на Србија и Кралство СХС.
1871, Стјепан Радиќ — хрватски политичар и писател.
1888, Карл Шмит — германски политички теоретичар.
1920, Јул Бринер — американски глумец.
1927, Теодор Мајмен — американски физичар, конструктор на првиот ласер.
1934, Џорџо Армани — италијански моден творец.
1934, Љупка Арсова - Џундева — македонска глумица.
1949, Емерсон Леао — бразилски фудбалски голман.
1949, Френк Биерд — американски рок-музичар, член на групата ЗЗ Топ (''ZZ Top'').
1953, Леон Спинкс — американски боксер, поранешен светски првак.
1957, Мајкл Роуз — јамајски реге-пејач.
1957, Питер Марфи — англиски рок-музичар, член на групата „Баухаус“ (''Bauhaus'').
1958, Уго Санчес — мексикански фудбалер.
1959, Сузан Вега — американска поп-пејачка.
1959, Ричи Самбора — американски рок-гитарист, член на групата Бон Џови (''Bon Jovi'').
1970, Џастин Чејмберс — американски глумец.
1975, Рубен Бараха — шпнски фудбалер и тренер.
1980, Даниеле Пјетрополи — италијански велосипедист.
1987, Давиде Малакарне — италијански велосипедист.
1990, Каролина Возњацки — данска тенисерка.
1992, Мохамед Елнени — египетски фудбалер.
2000, Дарко Чурлинов — македонски фудбалер.
2002, Амад Диало — фудбалер од Брегот на Слоновата Коска.
24 јули (родени)

1725, Џон Њутон — англиски морнар и свештеник.
1783, Симон Боливар — јужноамерикански борец за независност. Овој ден се слави како Ден на Симон Боливар во Еквадор.
1802, Александар Дима Таткото — француски писател.
1828, Николај Чернишевски — руски писател, критичар и револуционер.
1860, Алфонс Муха — чешки сликар и илустратор, основоположник на стилот „Арт нуво“.
1886, Џуничиро Танизаки — јапонски писател.
1921, Џузепе Ди Стефано — италијански оперски пејач.
1928, Бранко Хорват - хрватски економист.
1933, Јежи Харасимович — полски поет.
1938, Хосе Алтафини — италијанско-бразилски фудбалер.
1946, Тито Беличанец — македонски правник и универзитетски професор.
1947, Предраг Ејдус — српски и југословенски глумец.
1950, Јадранка Стојаковиќ — југословенска пејачка.
1954, Живан Љуковчан — српски фудбалски голман.
1958, Мик Карн — британски рок-музичар.
1961, Максим Федотов — руски виолинист.
1963, Карл Мелоун — американски кошаркар.
1969, Џенифер Лопес — американска глумица и пејачка.
1971, Дино Баџо — италијански фудбалер.
1974, Милан Јуришиќ — српски криминалец.
1975, Рајан Стак — натурализиран македонски кошаркар.
1985, Лукаш Росол — чешки тенисер.
1995, Кајл Кузма — американски кошаркар.
Авионот Диск Клипер

Со авионот „Диск Клипер“ во 1939 на 29 јуни е извршен првиот комерцијален лет преку Атлантскиот Океан. На тој датум, авионот „Диск Клипер“ долета од САД на аеродромот во Лисабон, Португалија.
18 јули (родени)

1635, Роберт Хук — англиски физичар.
1664, Франц Лудвиг Фалечко-Нојбуршки — германски епископ († 1732)
1837, Васил Левски — бугарски револуционер.
1877, Елин Пелин — бугарски писател.
1887, Видкун Квислинг — норвешки соработник на нацистите. Неговото име стана синоним за велепредавство на идеалите на сопствената држава.
1892, Артур Фриденрајх — бразилски фудбалер.
1918, Нелсон Мандела — јужноафрикански претседател.
1924, Џон Глен — американски космонаут.
1932, Евгени Евтушенко — советски и руски поет, писател, глумец, сценарист и режисер.
1934, Даринка Челениќ — српска глумица.
1938, Ијан Стјуарт — британски рок-музичар.
1934, Наум Манивилов - Преспански — македонски поет.
1942, Џакинто Факети — италијански Фудбалер.
1963, Марк Џирардели — луксембуршки скијач
1970, Анатоли Тишченко — руски спринт-кануист.
1971, Пени Хардавеј — американски кошаркар.
1980, Кристен Бел — американска глумица.
1983, Даниел Наваро — шпански велосипедист.
1984, Хавиер Морено — шпански велосипедист.
1986, Сајмон Кларк — австралиски велосипедист.
1992, Мехди Тареми — ирански фудбалер.
1995, Недим Ремили — француски ракометар.
1997, Ноа Лајлс — американски атлетичар.
1997, Бам Адебајо — американски кошаркар.
Коломна

+ Коломна
грб
Површина - Вкупно, 65.1 км<sup>2</sup>
Население
Часовен појас, Москва: UTC+3
ГШ/ГД
Коломна (руски: ''Коломна'') — град во Русија. Население: 148,000 (2006). Градот е административен центар на Коломенский район.
Градот бил основан во 1177.
Транс-музика

Трансот е стил од електронската музика, развиен во 90-тите години. Транс музиката генерално се одликува со темпо помеѓу 130 и 150 bpm, вклучувајќи повторувачки мелодични фрази од синтисајзери и музички форми кои создаваат целосна трака. Понекогаш се употребуваат и вокали. Стилот веројатно произлегува од комбинација од обилната електронска музика како што е амбиентална музика, техно и хаус. „Трансот“ го добил своето име од повторливите битови и удирачки мелодии кои веројатно сакаат да го внесат слушателот во транс состојба. Оваа музика најчесто е слушана во ноќните клубови, на популарните туристички места, плажи и одредени делови од градовите, трансот може да се разбере како форма од клупската музика.
19 јули (родени)

1814, Семјуел Колт — творецот на најпознатиот тип на револвери кој и денес го носи неговото презиме.
1819, Готфрид Келер — швајцарско-германски писател.
1834, Едгар Дега — француски сликар.
1893, Владимир Мајаковски — руски поет.
1898, Херберт Маркузе — германско-американски филозоф, социолог и политички теоретичар.
1900, Арно Брекер — најистакнатиот вајар на Третиот Рајх.
1921, Борка Талески — народен херој на Македонија.
1941, Наталија Бесмертнова — руска и советска балерина.
1943, Томас Сарџент — американски економист, добитник на Нобеловата награда.
1946, Илие Настасе — романски тенисер.
1947, Брајан Меј — англиски рок-музичар, најпознат како гитарист на групата Квин (''Queen'').
1951, Абел Ферара — американски филмски режисер.
1960, Миленко Савовиќ — српски и југословенски кошаркар.
1964, Саша Лошиќ — југословенски и босански пејач, член на групата Плави оркестар (''Plavi orkestar'').
1968, Павел Кука — чешки фудбалер.
1971, Витали Кличко — украински боксер и политичар.
1984, Александар Самедов — руски фудбалер.
1985, Ванче Шиков — македонски фудбалер.
1990, Арон Палмарсон — исландски ракометар.
1995, Марко Рог — хрватски фудбалер.
1995, Мануел Аканџи — швајцарски фудбалер.
1996, Дениз Ундав — германски фудбалер.
Количество

Количество — поим што се користи во однос на мерката (број, сума) на еден скалар, вектор, број на предмети или на некој друг начин за обележување на вредност на збир или група на предмети.
Поимот некогаш се користи како спротивен на замислата за качество.
1 Потекло на поимот
Потеклото на поимот во македонскиот јазик соодветствува на она во латинскиот јазик. Поимот „количество“ (|quantitas) претставува одговор на прашањето „колкав“ (латински: ''quantis'').
22 јули (родени)

356 п.н.е., Александар III Македонски — една од најпознатите личности на стариот век, војсководец и државник. Го поразил огромното Персиско Царство и во своите походи стигнал до Индија.
1210, Јована Англиска — кралица на Шкотска.
1784, Фридрих Вилхелм Бесел — германски астроном и математичар.
1822, Грегор Мендел — австриски ботаничар и генетичар.
1882, Едвард Хопер — американски сликар.
1888, Селман Ејбрахам Ваксман — американски микробиолог, добитник на Нобеловата награда за медицина во 1952 година.
1894, Оскар Марија Граф — германски писател.
1916, Марсел Сердан — француски боксер.
1941, Џорџ Клинтон — американски фанк-музичар.
1944, Ананд Сатјананд — генерален гувернер на Нов Зеланд.
2025, Рик Дејвис — британски рок-музичар, член на групата Супертремп (Supertramp).
1946, Дени Гловер — американски глумец.
1946, Пол Шредер — американски режисер.
1947, Дон Хенли — американски поп-рок музичар, член на групата Иглс (''Eagles'').
1949, Ласе Вирен — фински атлетичар.
1956, Мајкл Спинкс — американски боксер, поранешен светски првак.
1969, Деспина Ванди — грчка пејачка.
1969, Данира Билиќ — хрватска и југословенска кошаркарка.
1983, Дрис Девенинс — белгиски велосипедист.
1991, Кени Елисонд — француски велосипедист.
1991, Анте Будимир — хрватски фудбалер.
1992, Селена Гомес — американска пејачка.
1998, Федерико Валверде — уругвајски фудбалер.
1998, Марк Кукуреља — шпански фудбалер.
2013, Џорџ Велшки — син на во британскиот престолонаследник Вилијам и принцезата Катерина
31 јули (родени)

1704, Габриел Крамер — швајцарски математичар.
1800, Фридрих Велер — германски хемичар.
1912, Милтон Фридман — американски економист, добитник на Нобеловата награда.
1918, Миа Оремовиќ — хрватска глумица.
1919, Примо Леви — италијански писател.
1929, Хосе Сантамарија — уругвајско-шпански фудбалер.
1944, Роберт Мертон (економист) — американски економист, добитник на Нобеловата награда во 1997 година.
1958, Бил Бери — американски рок-музичар.
1965, Џоан Роулинг — шкотска писателка — автор на книгите „Хари Потер“.
1969, Антонио Конте — италијански фудбалер и тренер.
1986, Евгени Малкин - руски хокеар.
1987, Мајкл Бредли — американски фудбалер.
1989, Викторија Азаренка — белоруска тенисерка.
27 јули (родени)

1452, Лудовико Сфорца — милански војвода.
1832, Ѓура Јакшиќ — српски поет и сликар.
1835, Џозуе Кардучи — италијански поет — добитник на Нобелова награда за литература во 1906 година.
1853, Владимир Короленко — украински писател, хуманист и новинар.
1874, Иван Ачков — македонски револуционер.
1904, Оскар Ланге — полски економист.
1907, Петар Лубарда — црногорски и југословенски сликар.
1915, Марио дел Монако — италијански тенор.
1946, Раде Шербеџија — хрватски и југословенски глумец и пејач.
1946, Мирољуб Лешо — српски и југословенски глумец.
1965, Хосе Луис Чилаверт — парагвајски фудбалски голман.
1972, Јанко Нинов — македонски поет.
1977, Џонатан Рис Маерс — ирски глумец.
1983, Горан Пандев — македонски фудбалер.
1987, Марек Хамшик — словачки фудбалер.
1997, Микеле Ди Грегорио — италијански фудбалски голман.
2001, Мигел Гутиерес — шпански фудбалер.
26 јули (родени)

1782, Џон Филд — ирски композитор.
1842, Алфред Маршал — англиски економист.
1856, Џорџ Бернард Шо — англиски писател.
1862, Васил Иванов К’нчов — бугарски етнограф.
1875, Карл Густав Јунг — швајцарски психијатар.
1894, Олдос Хаксли — англиски писател и есеист.
1900, Артуш Черник — чешки писател, новинар и филмски и театарски критичар.
1901, Нина Берберова — руска писателка.
1928, Стенли Кјубрик — американски режисер.
1931, Теле Сантана — бразилски фудбалер и тренер.
1934, Даница Ручигај — македонска поетеса.
1943, Мик Џегер — англиски пејач, член на рок-групата „Ролинг стоунс“.
1945, Хелен Мирен — англиска глумица.
1949, Роџер Тејлор — англиски рок-музичар, член на групата „Квин“.
1954, Роза Топузова Каревска — македонски политичар.
1953, Феликс Магат — германски фудбалер и тренер.
1959, Кевин Спејси — американски глумец.
1961, Дејвид Хејмен — британски филмски продуцент.
1981, Мајкон Сисенандо — бразилски фудбалер.
1985, Брис Феји — француски велосипедист.
1985, Гаел Клиши — француски фудбалер.
1987, Ромен Лемаршан — француски велосипедист.
1990, Хесус Ерада — шпански велосипедист.
23 јули (родени)

1872, Спас Мартинов — македонски револуционер.
1892, Хаиле Селасије I — етиопски цар.
1888, Рејмонд Чендлер — американски писател и сценарист.
1906, Владимир Прелог — швајцарско-хрватски хемичар.
1915, Тихомир Милошевски — народен херој на Македонија.
1931, Виктор Корчној — руски шаховски велемајстор.
1934, Стив Лејси — американски џез-музичар.
1957, Никос Галис — грчки кошаркар.
1960, Фадил Вокри — југословенски фудбалер од албанско потекло.
1961, Ентоан Кар — американски кошаркар.
1963, Слободан Живоиновиќ — српски и југословенски тенисер.
1968, Гери Пејтон — американски кошаркар.
1972, Џовани Елбер — бразилски фудбалер.
1974, Морис Грин — американски атлетичар.
1976, Јудит Полгар — унгарска шахистка.
1987, Луис Густаво — бразилски фудбалер.
1987, Јулијан Нагелсман — германски фудбалски тренер.
1988, Бјерн Турау — германски велосипедист.
20 јули (родени)

356 п.н.е., Александар III Македонски — крал на Македонија, еден од најголемите војсководци и освојувачи на сите времиња.
1304, Франческо Петрарка — лирски поет на италијанската предренесанса.
1519, Инокентиј IX — римски папа.
1659, Ијасент Риго — француски барокен сликар и портретист.
1785, Махмуд II — отомански султан.
1804, Ричард Овен — англиски биолог и палеонтолог.
1847, Макс Либерман — германски постимпресионистички сликар.
1878, Петар Манџуков — македонски револуционер и анархист.
1890, Георги II — крал на Грција.
1919, Едмунд Хилари — новозеландски офицер и истражувач, учесник во хималајските и во поларните експедиции.
1927, Нешо Марковски — македонски новинар.
1938, Роџер Хант — англиски фудбалер.
1947, Карлос Сантана — мексиканско-американски гитарист.
1948, Жан Рено — француски глумец.
1948, Сафет Алиу — македонски правник.
1956, Мима Јаушовец — словенечка и југословенска тенисерка и политичарка.
1960, Првослав Вујчиќ — српски поет.
1962, Примож Улага — словенечки и југословенски скокач на скии.
1964, Крис Корнел — американски рок-музичар, член на групата „Саундгарден“ (''Soundgarden'').
1969, Џош Холовеј — американски глумец.
1973, Клаудио Рејна — американски фудбалер.
1978, Марија Александрова — руска балерина.
1978, Павел Датсјук — руски хокеар.
1981, Џејмс Синглтон — американски кошаркар.
1988, Дејан Митрев — македонски фудбалер.
1989, Јури Газински — руски фудбалер.
1991, Надја Петровиќ — македоски уметник.
1996, Бен Симонс — австралиски кошаркар.
1996, Валдемар Антон — германски фудбалер.
1999, Гога Битаѕе — грузиски кошаркар.
Алисон Дубоа

''Алисон Дубоа'' (родена на 24 јануари 1972) е писателка и новинарка којашто тврди дека има психички способности да комуницира со мртвите. Според Алисон, таа ги користи своите способности да помага во решавањето на некои злосторства.
ТВ серијата Медиум е заснована врз нејзиниот живот.
30 јули (родени)

1511, Џорџо Вазари — италијански сликар и архитект.
1818, Емили Бронте — англиска писателка.
1863, Хенри Форд — производител и конструктор на автомобили.
1898, Хенри Мур — британски вајар.
1939, Питер Богданович — американски филмски режисер.
1941, Пол Анка — канадски пејач и глумец.
1944, Џими Клиф — јамајкански реге-музичар.
1947, Арнолд Шварценегер — американски глумец и политичар.
1948, Миливоје Каракашевиќ — српски и југословенски пингпонгар.
1950, Габриеле Салваторес — италијански режисер и сценограф.
1958, Кејт Буш — англиска поп-музичарка.
1959, Петра Фелке — германска атлетичарка.
1964, Јирген Клинсман — германски фудбалер.
1970, Кристофер Нолан — британско-американски филмски режисер.
1982, Ивон Страховски — австалиска глумица.
1983, Тимур Дибиров — руски ракометар.
1991, Патрик Тишлер — унгарски фудбалер.
1993, Андре Гомеш — португалски фудбалер.
1993, Филип Пајовиќ — српски голман.
1995, Ирвинг Лозано — мексикански фудбалер.
Хомерово прашање

Хомерово прашање е т.н. прашање кое го опфаќа делот околу тоа кои се создавачите на – народни херојски епови и – на народни епски песни, чиишто корени пронаоѓаме уште во Аристотеловата Поетика. Германскиот класичен филолог Ф. Волф кон крајот на 18 век го оспорил постоењето на Хомер. Благодарејќи му нему, во фолклористиката е поставено прашањето во која мера Хомеровиот удел во создавањето на Илијада и Одисеја е одлучувачки.
1 Гледишта
Постојат две екстремни гледишта. Првите, таканаречените ''унитарци'' или ''унитаристи'' ја застапуваат тезата за единството на еповите и за историската автентичност на Хомеровата поетска егзистенција. Вторите, т.н ''аналитици'', трагале за неправилности и недоследности во еповите, така што еповите може да се поделат на помали посебни организирани целини, на помали или поголеми целосни песни (Илијада на пример има 18 пра-песни), и поради тоа нивната теорија е наречена теорија на песни. По двесте години решавање на хомеровото прашање овие две екстрмни гледања доста се приближуваат. Унитаристите прифаќаат дека Хомер живеел во време кога постоела силно развиена епска традицијаи дека тој од неа и произлегол, така што се користел со веќе посазни средства. Аналитиците пак го признаваат постоењето на еден голем поет, но се колебаат помеѓу можноста дека Хомер можеби го дал основното јадро на еповите кои пак подоцнежните уредници (хомероиди) го дополнувале и проширувале, и можноста дека Хомер создал епови од постоечки песни и бил еден генијален уредник.
Р-БОТ 001

Р-БОТ 001 е првиот робот полицаец во Русија кој патролира по улиците на Перм. Конструиран во Московски државен техничен универзитет. Р.БОТ 001 е 1,80 метри висок, има пет камери.
Џорџ В. Буш

Џорџ Вокер Буш (|George Walker Bush) - 43. претседател на САД. Неговиот прв мандат започнал на 20 јануари 2001.
1 Животопис
Џорџ Буш е роден на 6 јули 1946 во Њу Хејвн, Конектикат. Тој е син на бившиот претседател Џорџ Херберт Вокер Буш. Братот на Џорџ Буш - Џеб Буш бил избран за гувернер на Флорида во 1999 година . Младиот Џорџ Буш растел во тексашките градови Мидленд и Хјустон, заедно со Џеб, Нил, Марвин и Дороти Буш. Учел во академијата „Филипс“ во државата Масачусетс, а потоа завршил историја на универзитетот „Јеил“ во 1968 година. Во универзитетот, тој бил член на студентското братство „Делта Капа Епсилон“, како и на тајното друштво „Череп и коски“. Џорџ Буш бил избран за гувернер на Тексас во 1995 година и таа должност ја извршувал до 2000 година.
Џорџ Буш е оженет со Лора Буш и има две ќерки близначки - Барбара и Џена.
2 Претседателски мандат
Буш првично ја претстави амбициозната домашна агенда, но неговите приоритети беа значително променети по нападите на 11 септември .  Војните беа започнати во Авганистан и Ирак, и имаше значителни домашни дебати во врска со имиграцијата, здравството, социјалното осигурување, економската политика и третманот на затворениците терористи. Во период од осум години, некогаш високиот рејтинг на Буш  постојано се намалуваше, додека бројките на неговото неодобрување значително се зголемуваа.  Во 2007 година, Соединетите Држави влегоа во најдолгата рецесија по Втората светска војна .
3 Одликувања
Во септември 2015 година, Џорџ Буш бил одликуван со Орден на Република Македонија од страна на претседателот Ѓорге Иванов, за големиот придонес во градењето на пријателските односи помеѓу Македонија и Соединети Американски Држави. Орденот му го врачил премиерот Никола Груевски на посебна вечера организирана од фондацијата „Macedonia 2025“, организирана на 20 септември 2015 година во хотелот „Хилтон Колумбус“.
Црвја перспектива

Црвја перспектива е перспектива на еден предмет оздола, како посматрачот да е црв. Може да значи и гледање на нешто од понизна гледна точка. Наспроти ова имаме птичја перспектива.
en:Worm's-eye view
25 јули (родени)

1894, Волтер Бренан — американски глумец.
1894, Гаврило Принцип — српски анархист, атентатор на Франц Фердинанд.
1905, Елијас Канети — германско-британски писател, добитник на Нобеловата награда во 1981 година.
1919, Илија Антевски - Смок — македонски комунист.
1920, Розалинд Френклин — англиски научник.
1920, Куширо Хајаши — јапонски астрофизичар.
1923, Коста Томашевиќ — српски и југословенски фудбалер.
1925, Невена Георгиева Дуња — македонска партизанка во НОВ.
1946, Љупка Димитровска — македонска пејачка.
1953, Џемал Хаџиабдиќ — босански и југословенски фудбалер.
1958, Турстон Мур — американски рок-музичар, член на групата Соник јут.
1973, Билјана Беличанец - Алексиќ — македонска глумица.
1976, Јовица Тасевски - Етернијан — македонски поет.
1978, Луис Џој Браун — првото ''бебe од епрувета''.
1981, Кевин Кузманов — американски бејзболист со македонско потекло.
1983, Ненад Крстиќ — српски кошаркар.
1986, Андреј Шкиотов — руски кану-спринтер.
1987, Џекс Џонс — англиски поп-музичар.
1990, Насер Бухани — француски велосипедист.
1994, Бјанка Буша — српска одбојкарка.
2002, Алперен Шенгун — турски кошаркар.
28 јули (родени)

1165, Ибн Араби — арапски филозоф.
1804, Лудвиг Андреас Фојербах — германски филозоф.
1887, Марсел Дишан — француски сликар и вајар.
1902, Карл Попер — австриско-британски филозоф.
1915, Чарлс Таунс — американски физичар, добитник на Нобеловата награда.
1921, Воислав Кушевски — македонски историчар.
1925, Хуан Алберто Скјафино — италијанско-уругвајски фудбалер.
1926, Власта Велисављевиќ — српски глумец.
1929, Жаклина Кенеди Оназис — сопруга на Џон Кенеди и Аристотел Оназис.
1938, Арсен Дедиќ — хрватски пејач, музичар и композитор
1943, Ричард Рајт — англиски музичар, член на ''Пинк Флојд''.
1954, Уго Чавес — претседател на Венецуела од 1998 година.
1954, Славиша Жунгул — југословенски и американски фудбалер.
1956, Ирена Колиштрковска Настева — македонски археолог.
1974, Алексис Ципрас — грчки политичар.
1977, Ману Џинобили — аргентински кошаркар.
1981, Мајкл Карик — англиски фудбалер.
1987, Педро — шпански фудбалер.
1987, Немања Петриќ — српски одбојкар.
1988, Сеп Ванмарке — белгиски велосипедист.
1993, Хари Кејн — англиски фудбалер.
1994, Бобан Николов — македонски фудбалер.
2000, Емил Смит Роу — англиски фудбалер.
29 јули (родени)

1883, Бенито Мусолини — италијански диктатор и фашист.
1905, Даг Хамаршелд — шведски политичар.
1925, Микис Теодоракис — грчки композитор.
1927, Хари Мулиш — холандски писател.
1929, Жан Бодријар — француски социолог и филозоф.
1929, Жулињо — бразилски фудбалер.
1930, Абдулазис Ислами — македонски поет.
1949, Љупчо Силјановски — македонски поет.
1954, Игор Крутој — советски и руски композитор.
1957, Нели Ким — советска гимнастичарка.
1961, Муртезан Етхеми — поранешен член на ОНА.
1962, Карл Кокс — британски продуцент на техно-музика.
1965, Андреа Ѕорѕи — италијански одбојкар.
1979, Владимир Блажев – Панчо — македонски пејач и член на дуото DNK.
1981, Фернандо Алонсо — возач на „Формула 1“.
1982, Перо Антиќ — македонски кошаркар.
1983, Илчо Наумоски — македонски фудбалер.
1985, Золта Фодор — унгарски борач.
1985, Хавиер Чакон — шпански велосипедист.
Секретар

Секретар, е административен асистент во адмнинистрацијата, или може да се однесува на високорангиран чиновник во државната администрација или во влада.
Канцелариската титула се однесува на личност која обработува рутински задачи за својот претпоставен. Овие чиновници обработуваат текстови, водат сметководство, бележат статистики, закажуваат состаноци и слчно.
Владината титула се однесува на шеф на некој сектор, но во рамките на Обединетите Нации се однесува на водач на организацијата.
Етимологијата е изведена од латинскиот збор secernere, што значи да раздели да направи разлика. Но и со конотација на некој кој работи нешто доверливо или нешто му е доверено што е доверливо.
Пресек (геометрија)

во геометријата.
Во геометријата, пресек е пресекување на тело во 2-димензионален простор со линија, или на тело во 3-димензионален простор со рамнина итн. Поедноставно, ако пресечеме еден предмет на пола добиваме пресек.
Пресекот е и ортографска проекција на 3-димензионален премет од местото на рамнината низ тој предмет. План на основа е пресек гледан од горе. Кај ваквите перспетиви, делот од предметот пред рамнината се испушта за да се покаже што има по него. Во случај на план на основа може да се открие покривот и горниот дел од ѕидовите.
Елевациите или покривни планови се ортографски проекции, но не се пресеци бидејќи нивната рамнина на гледање е вон предметот.
Компјутерите конструираат пресеци со помош на компјутерска томографија според податоците добиени од рендгенски зраци.
Пресек е честа метода за прикажување на внатрешниот распоред на 3-димензионален предмет во две димензии. Често се користи кај техничкото цртање и по правило се шрафира. Стилот на шрафирање го означува видот на материјал низ кој минува пресекот.
left
1 Поврзано
* Нацртна геометрија
* Графичка проекција
* Ортографска проекција
Глен Гордон Керон

Глен Гордон Керон (англиски: ''Glenn Gordon Caron'') (роден во 1954) е американски телевизиски писател режисер и продуцент. Живее во Оушнсајд, Њујорк.
Неговите најпознати проекти се ''Moonlighting'' (''Случајни партнери'', емитувана е и на хрватската Нова тв.) и ''Медиум''.
1 Филмографија
*''Медиум'' (2005) ТВ серија (создавач и писател)
*''Fling'' (2001) ТВ серија (создавач и писател)
*''Now and Again'' (1999) ТВ серија (создавач и писател)
*''Picture Perfect'' (1997) (сценарио)
*''Love Affair'' (1994)
*''Wilder Napalm'' (1993)
*''The Making of Me'' (1989) — краток филм создаден за Walt Disney World's Epcot Center
*''Clean and Sober'' (1988)
*''Long Time Gone'' (1986) (тв)
*''Moonlighting'' (1985) TV Series (создавач и писател)
*''Concrete Beat'' (1984) (тв)
*''Remington Steele'' (1982) Тв серија (сценарио)
*''Breaking Away'' (1980) Tв серија (писател)
*''Taxi'' (1978) Tв серија
18 век п.н.е.

18 век п.н.е. започнува на 1 јануари 1800 гп.н.е. и завршува на 31 декември 1701 г. п.н.е.
1 Настани
* ~ 1760 п.н.е. - Хамураби го донесува т.н. Хамурабиев законик, еден од првите законици во историјата.
2 Личности
* ...
3 Откритија
* ...
Западен Брег

Западниот Брег, познат и како Јудеја и Самарија, — територија на Блискиот Исток на западниот брег на реката Јордан.
По распаѓањето на Османлиското Царство, оваа територија станува дел од Британскиот Мандат Палестина. По Арапско-израелската војна од 1948 година, Западниот Брег е освоен и припоен од страна на Јордан. Територијата останува под јорданска власт до 1967 година, кога во текот на Шестдневната војна, Израел го освојува Западниот Брег. Со исклучок на Источен Ерусалим, Западниот Брег не е припоен од страна на Израел.
1 Управување со Западниот Брег
Според Договорот од Осло од 1993 година, конечниот статус на Западниот Брег треба да биде предмет на иден договор помеѓу Израел и палестинската страна. Според привремениот договор, Изреал ги повлече своите воени сили од одедени делови од Западниот Брег, кој тогаш беше поделен на три области:
* Земја контролирана и управувана од Палестинците (Област А)
* Земја контролирана од Израел, но управувана од Палестинците (Област Б)
* Земја контролирана и управувана од Израелците (Област В)
Областите Б и В претставуваат најголем дел од територијата на Западниот Брег.
2 Демографија
Според проценките на Палестинското Биро за статистика, на крајот од 2006 година во Западниот Брег (вклучувајќи го и Источен Ерусалим) живеат околу 2,5 милиони Палестинци. На Западниот Брег има и преку 260.000 израелски доселеници, како и околу 185.000 доселеници што живеат во припоениот Источен Ерусалим.
3 Поврзано
* Појас Газа
* Административна поделба на Палестина
* Палестина (автономни територии)
* Палестинска Самоуправа
* Палестинска ослободителна организација
Фармакологија

Фармакологијата претставува наука за лековите. Името го добила од грчкиот збор farmakon-лек и од латинскиот збор logia-наука. Заради полесно разјаснување на оваа наука поделена е на неколку гранки како што се:
*''Медицинската фармакологија'' претставува наука за дејството на сусптанциите кои се користат за спречување , дијагностицирање како и лечење на некои болести.
*''Клиничката фармакологија'' го изучува користењето на лековите за лечење на болести.
*''Токсикологијата'' ги изучува несаканите ефекти на хемиските супстанци врз живиот организам.
Пештера

Пештера претставува подземна шуплина во која не допира или незначително допира дневна светлина со претежно хоризонтално протегање во внатрешноста на карбонатните терени. Настануваат со комбинирано дејство на механичката и хемиската ерозија на подземните водни текови кои денес или некогаш протекувале низ нив и се состојат од пештерски канали и сали.
1 Пештерски делови
* Пештерски канал претставува дел од пештерската шуплина, со скоро праволиниско протегање, чија должина неколкупати ја надминува неговата ширина и висина. Во зависност од големината и формата на каналот во еден пештерски систем, се разликуваат главен, спореден и слеп канал. Лесно прооден пештерски канал се нарекува ходник или галерија.
* Пештерска сала е поголемо проширување во пештера: ширина и висина од неколку метри до неколку десетина метри. Обично се наоѓа на места каде се спојуваат неколку пештерски канали, а може да настане со рушење на таваницата или поедини катови на пештерски канали. Се смета дека некои сали се формирани со корозија (хемиска, карстна ерозија) на мешана вода при спојување на два или повеќе подземни текови.
На таваниците во пештерските канали или сали често се среќаваат вертикални канали - оџаци кои во висина се стеснуваат и завршуваат.
2 Видови
Проста пештера се состои од еден канал или подземна просторија, додека сложена се состои од повеќе канали и сали (пештерски систем). Каналите на една пештера можат да бидат распореден и во повеќе нивоа. Во тој случај станува збор за катни (етажни) пештери, чии најниски канали се најмлади и по правило со најактивна хидрографска функција, додека највисоките се надвор од хидрографска функција.
Во зависност од тоа дали во нив постои речен тек се делат на суви (фосилни) и речни (активни) пештери. Речните пештери се наоѓаат во активна фаза на изградување и во зависност од хидрографската функција се делат на понорски, кои претсавуваат понири на површинските водотеци и сифонски од кои избива вода на површината (карстни извори). Според режимот на подземниот тек речните пештери се делат на постојани и периодични. Сувите пештери претставуваат фосилни пештери кои се наоѓаат надвор од секаква хидрографска функција и нивната натамошна еволуција е поврзана за дејството на водата прокапница и уривањето на карпестиот материјал од таваниците.
Со процесот на рушење на таваниците пештерите постепено се уништуваат и како завршна фаза во еволуцијата на речните пештери остануваат прерасти – лаковидни делови во вид на природни мостови и прозорци – заостанати делови од пештерските канали при целосно уништување на пештерите.
3 Пештерата како тема во уметноста и во популарната култура
* „Спелеолози“ — кус расказ на австрискиот писател Томас Берхнард од 1978 година.* „Пештера“ (шпански: ''Cueva'') — песна на шпанскиот поет Федерико Гарсија Лорка.* „Пештера“ — песна на полската поетеса Вислава Шимборска.* „Пештерите на Алтамира“ (англиски: ''The Caves Of Altamira'') — песна на американската рок-група Стили Ден (''Steely Dan'') од 1976 година.* „Во шпанската пештера“ (англиски: ''In The Spanish Cave'') — музички албум на американската рок-група Тин вајт роуп (''Thin White Rope'') од 1988 година.
4 Поврзано
* Пештери во Македонија
Игри во коцкарница

Игрите достапни во повеќе казина најчесто се викаат казино игри. Во казино игрите, играчот се коцка со казино чипови во повеќе можни случајни комбинации. Казино игрите се достапни и во онлине казина. Казино игрите исто така можат да се играат и надвор од казината во забавни цели, на машини кои симулираат коцкање.
1 Куќна предност или раб
Казино игрите генерално овзможуваат предвидлива долгорочна предност на казиното, или куќата, додека му овозможува на играчот можност за голема краткорочна добивка. Казино игрите често вклучуваат илузија на контрола, во која играчот мора да прави избори. Но во повеќе случаи математички е неможно играчот да го елиминира неговото или нејзиното долгорочно немање предност (куќна предност или куќен раб) во казино играта.
Немањето предност на играчот е резултат на тоа што казиното не плаќа награди за победите според резултатот од играта, како што иначе би се очекувало . На пример ако во играта за победа треба да се исплати 5 спрема 1, казиното плаќа 4 спрема 1.
1.1 Играчки машини
Играчки машини како што се слот машините и пачинко обично се играат со еден играч и не е потребно присуство на вработено лице од казиното.
1.2 Игри со случајни броеви
Игрите со случајни броеви се игри кои се засновани на селекција на случајни броеви, од компјутерски генератор за случајни броеви или од друга опрема за игри. Игрите со случајни броеви можат да се играат на табла како што е Рулет, или преку тикети или карти како што се Кено или Бинго.
Како ќе каже Џим

''Како ќе каже Џим'' е американска комедија емитувана на телевизијата ABC. Иако со мала гледаност на почетокот, серијата малку по малку се искачи на второто место од сите тогашни комедии на ABC. Кога го увиде успехот на серијата, ABC направи ризичен потег: ја смести серијата во терминот на ''Фрејзер'' на NBC‏‎. Џим не успеа да го победи Фрејзер во гледаност, но беше доволно гледан за да си загарантира нова сезона. Големиот успех може да се согледа и на светското мрежно место Ју Тјуб.
Серијата досега има само една номинација за наградата „Еми“, а снимени се седум сезони. Во главните улоги се, познатата филмска ѕвезда Џејмс Белуши како Џим, Кортни Торн Смит како Шерил, Кимберли Вилијамс како Дејна, Лери Кемпбел како Енди, Тејслот Ателијан како Руби, Били Бруно како Грејси, а во улогата на бебето Кајл се менуваат близнаците Конор и Герет Суливан.
Џејмс Белуши се јавува и како продуцент на серијата, а во неколку епизоди ќе го видиме и неговиот син Роберт, во улогата на возрасниот Кајл.
Во серијата, како гости во епизодна улога се појавуваат и Ден Акројд, Линда Хамилтон, Том Арнолд и Даг Савант (Том Скјаво од „Очајни домаќинки“).
Серијата започна да се снима во 2001 година во продукција на телевизиската компанија „АБЦ“.
На 15 мај 2007, беше објавено дека серијата е откажана и дека ќе нема нови сезони. Но, изненадно, на 27 јуни 2007, ABC објави дека серијата била сепак обновена за уште една, седма по ред сезона, со 18 епизоди.
Во САД „Како ќе каже Џим“ заврши со своето емитување на 2 јуни 2008.
Кај нас, серијата се емитуваше на А1 и досега се прикажани првите четири сезони, а од 2011 година ќе започне со емитување и на МТВ 1 телевизија. Оваа ситком серија достигна голем успех во македонскиот ТВ етер. Сите репризи од „Како ќе каже Џим“ имаа еднаква гледаност како премиерите на истите епизоди.
1 Синопсис
Џим живее во среќен брак со сопругата Шерил, со која често доаѓа во конфликт заради децата и секогаш го прифаќа нејзиното мислење како се воспитуваат мали деца. Џим и Шерил имаат три деца, ќерките Руби, Грејси и синот Кајл.
Џим е страствен обожавател на блуз музиката и свири со неговиот бенд, што често ја излудува Шерил. Додека во бендот е вистински мачомен, дома Џим е вистински папучар. Неговата слабост кон децата резултира што тие често го вртат околу малиот прст, па Шерил ќе мора да ги исправа сите ситуации.
Семејството дополнително ќе го вознемират и Дејна, сестрата на Шерил и нејзиниот сопруг Рајан кои повеќе се на гости кај Џим и Шерил одошто во сопствениот дом. Шерил има мака со воспитувањето на децата, а нејзината сестра не и е од никаква помош. Таа често го решава и нејзините брачни проблеми.
Дејна ќе му помага на Џим во изборот на новогодишните подароци, подарок за годишнина од брак, но тој факт никако нема да може да го сокрие од сестра и. Ја сокрива и тајната дека Џим се вратил на неговата опасна страст, возење на мотор, но тука е Руби, која секогаш знае што крие нејзиниот татко.
Единствен кој не е оптоварен од проблемите на семејството, е малиот Кајл, кој е миленик на сите.
Нееднаквост (математика)

Нееднаквост (знак: ≠) — исказ, во математиката, дека два предмета или израза не се исти, или дека не се со иста вредност. Оваа релација се пишува со прешкртан знак за еднаквост, како
:''x'' ≠ ''y''.
(Кај програмските јазици и електронските комуникации, наместо ова се користат нотациите <code>''x'' != ''y''</code>, <code>''x'' <> ''y''</code>, и други)
Нееднаквостите не се исто што и неравенствата, кои изразуваат бројчени релации како 3 < 5 ('3 е помало од 5'). Кај линеарно подреденото множество, секоја нееднаквост значи неравенство: ако <math>x \neq y</math>, тогаш <math>x < y</math> или <math>x > y</math> според законот за трихотомија.
1 Својства
Некои корисни својства на недднаквостите кај алгебрата се:
# Секој износ може да се додаде на обете страни.
# Секој износ може да се одземе од обете страни.
# Обете страни може да се помножат од било кој износ (кој не е 0).
# Обете страни може да се поделат од било кој износ (кој не е 0).
# Општо земено, секоја инјективна функција може да биде применета на обете страни.
Својството (5) е донекаде тавтолошко, бидејќи самите инјективни функции ''се дефинираат'' како функции кои секогаш ја зачувуваат нееднаквоста.
Ако на обете страни на нееднаквоста се примени функција која ''не е'' инјективна, добиениот исказ може да биде неточен. Екстремен пример е, ако ''f'' е константна функција, како множењето со нула, тогаш исказот „''f''(''x'')≠''f''(''y'')“ е ''секогаш'' неточен. Ова разгледување покажува зошто мораме да користиме суми кои не се 0 кај својството (3) погоре.
2 Поврзано
* Равенство
* Неравенство
Македонска Искра

„Македонска Искра“ е прв македонски весник во Австралија, кој излегувал од 1946 година до 1957 на почеток во Перт, а потоа и во Сиднеј и Мелбурн. Се печатил еднаш во месецот на македонски и англиски јазик, на кирилица и латиница. Негови автори се Лори Малко и Киро Ангелков со помошта на Мајкол Велоски, Стојан Србинов и Наум Шарин во Перт, а во Мелбурн Ристо Алтин и Стојче Стојчев.
Весник

Весници се печатени медиуми кои објавуваат разни вести од друштвениот, политичкиот, културниот и спортскиот живот, извештаи од дневните случувања, донесуваат приказни, романи и стрипови, објавуваат огласи, реклами итн. Новинари се луѓе кои се за своја професија одбрале пишување на весници. Дејноста на пишување и издавање на весници се вика новинарство.
1 Видови весници
Дневни весници се оние кои излегуваат секојдневно, секој ден. Се викаат дневници. Во нив луѓето се известуваат за важните случувања од вчерашниот ден. Постојат неделни весници (неделници), полумесечни весници (полумесечници), месечни весници (месечници) и годишни весници (годишници).
2 Весникот како тема во уметноста
* „Господинот Когито чита весник“ - песна на полскиот поет Збигњев Херберт.
Телеграф

Телеграф претставува секој уред или систем за пренесување пораки на далечина со помош посебен систем за сигнали.
1 Историја
Најстарите облици на телеграфи се појавиле уште во древните царства, кога биле користени огнени и димни сигнали. Во XVIII век измислен е семафорот. Во XIX век е измислен електромагнетниот телеграф. На овој телеграф и денес се мисли кога се зборува за телеграф. Како средство за пренесување на сигнали е користена бакарна жица. Од 1895 година за пренос на сигнали почнуваат да се користат радио бранови, а уредите се викаат радио-телеграфи. Во XX век се појавуваат телепринтери, односно телекс уреди кои телеграфските сигнали автоматски ги претвораат во зборови на хартија. Подоцна се појавуваат телефото уреди кои наместо пораки пренесуваат слики. После нив се дојдени телефакс уредите. Е-поштата и други системи за пренесување на пораки преку семрежјеѕо, исто така, може да се вбројат во телеграфски системи.
2 Телеграфот како тема во уметноста
* „Телеграма“ - расказ на чешкиот писател Карел Чапек.* „Телеграма дојде пукот да се дигат“ - македонска народна песна.
3 Галерија
Лек

Лек, медикамент или архаично иљач — претставува производ за кој по научен пат и постапка е утврдено дека се аплицира на луѓе или животни во одредена количина и на пропишан начин, може да се употребува заради откривање, лечење на болести или за други медицински цели.
Помеѓу лекот и отровот не постои јасна ограниченост, бидејќи секоја супстанција во помала доза може да претставува лек, а во поголема доза отров. Кај многу супстанци малите дози можат да бидат поволни при лечењето на болеста, додека големи количини се токсични за организмот, а во зависност од големината на дозата може да дојде до труење и смрт. Спротивно на ова дури и јаките отрови може да бидат корисни како лекови доколку се применат во одредена доза и низ соодветни мерки на претпазливост. ''Затоа секој лек може да биде отров, но секој отров не мора да биде и лек.''
Фармацевтска дрога, уште позната и како лек, може да се дефинира како било која хемиска супстанција, наменета за употреба во медицинска дијагноза, лекување, третман или спречување на болести.
1 Класификација
Лековите можат да бидат класифицирани на повеќе начини, како на пример според [[хемиските својства, начинот на употреба, засегнатоста од биолошкиот систем или терапевтските ефекти. Детален и широко употребуван систем за класификација е Анатомскотерпевтско хемиски систем на класификација (АТХ-систем). Светската здравствена организација чува список на неопходни лекови.
2 Историја
2.1 Античка фармакологија
Се верува дека користењето на растенија и супстанции од растенија за третирање на различни видови на болести и медицински случаи датира од праисториската медицина.
Кахунскиот гинеколошки папирус е најстариот познат медицински текст, кој датира околу 1800 година п.н.е. и претставува првото документирано користење на каков било лек. Тој и многу други медицински папируси ги опишуваат медицинските пракси на стариот Египет, како што е употребата на мед при лечење на инфекции.
3 Лекот како тема во уметноста и во популарната култура
* „Лековита“ — песна на македонскиот поет Анте Поповски.* „Проспект“ - песна на полската поетеса Вислава Шимборска.* „Претстава со лекови“ (англиски: ''Medicine Show'') — песна од истоимениот албум на американската рок-група Дрим синдикејт (''The Dream Syndicate'') од 1984 година.* „Валц на лошиот лек“ (англиски: ''Bad Medicine Waltz'') — песна на британската рок-група Калт (''The Cult'') од 1984 година.* „Лек за болка“ (англиски: ''Cure for Pain'') — песна од истоимениот албум на американската рок-група Морфин (''Morphine'') од 1993 година.
4 Поврзано
* Фармакологија
Операција Барбароса

Операција Барбароса (на германски: Unternehmen Barbarossa) е кодирано име за германскиот напад врз Советскиот Сојуз во 1941. Името на операцијата, Барбароса, значи Црвена брада (барба = брада; роса = црвена).
Во ноември 1940 се завршени и одобрени плановите од Хитлер со директивата N21, која датира од 18 декември 1940, наречена Операција Барбароса. Предложено е подготовките за нападот да бидат завршени до 15 мај 1941, а до есента Германците требало да стасаат до линијата од Архангелск до Волга.
Неопходноста Германија да се распореди на Балканот во Грција и Југославија, го забавува нападот 7 недели. На 22 јуни 1941, 79 германски дивизии, поткрепени од романски и фински војски, го започнуваат нападот.
Оваа најголема воена операција во историјата не успева заради две основни причини: руските ресурси и издржливост биле поголеми од очекуваните; и самиот Хитлер греши, давајќи наредба за концентрирање на војските во Москва, кога Ленинград веќе е опкружен, а во истото време ги поместува тенковите од централна кон јужна насока и со тоа ја смалил заштитата на Москва. До пристигнувањето на зимата, само јужната армиска група успева да ги исполни првичните заповеди.
Волга

Волга е река во западна Русија. Таа е најдолгата река во Европа (3.530 км) и е јадрото на најопширниот речен систем на континентот (површина на сливот 1.360.000 км<sup>2</sup>). Средното и долното течение на реката ја образуваат географската област Поволжје.
Имињата на Волга на јазиците на различните народи кои живеат покрај неа се:
* Руски: Вóлга;
* Татарски: İdel, Идел;
* Чувашки: Atăl, Атăл;
* Германски: Wolga.
Името Волга произлегува од најмногубројното племе што ја населувало во минатото, Волгарите. Пред тоа, реката се викала Итил. Волга извира од Валдајското возвишение и се влева во Каспиското Езеро (површина 19.000 км<sup>2</sup>). Замрзнува во периодот декември-април. Реката Волга има околу 200 притоки. Со канали е поврзана со Балтичко Море, Бело Море, Азовско Море и Црно Море. Водите на Волга се користат за водоснабдување, напојување, добивање на енергија и др.
Елизабет Тејлор

Елизабет Розмонд Тејлор (|Dame Elizabeth Rosemond "Liz" Taylor; 27 февруари 1932 - 23 март 2011) — култна англиско-американска актерка, добитничка на два оскари за најдобра глумица.
Своевремено, Тејлор била една од најубавите филмски глумици. Една нејзина чудна одлика биле нејзините очи кои се опишувале како виолетови, при што, оваа аномалија претставувала нејзин "заштитен знак".. Позната по своите глумечки способности и иконска убавина, како и по нејзиниот екстравагантен животен стил, исполнет со долга низа бракови и разводи (собено е познат нејзиниот брак со глумецот Ричард Бартон), Тејлор се смета за една од најголемите глумици во Златната филмска ера, како и една од филмските ѕвезди кои можат да се пофалат со титулата "поголеми од животот".
Нејзината голема популарност продолжила и по смртта. така, според американското списание "Форбс", во 2011 година, Тејлор била прва на списокот на починати ѕвезди со најголема заработувачка, со заработка од 210 милиони долари, остварени од продажбата на нејзиниот накит, костуми, уметнички дела и нејзиниот парфем "вајт дајмондс" (white diamonds).
Американскиот филмски институт ја сместил Тејлор на седмото место на својата список на најголеми филмски ѕвезди во историјата.
1 Филмографија
* Место под сонцето (1951)
* Љубовта е подобра од кога и да било (1952)
* Последниот пат кога го видов Париз (1954)
* Џин (1956)
* Мачка на жешкиот лимен покрив (1958)
* Наеднаш, минатото лето (1959)